Nuwe reeks wil platteland help ophef met 5-punt-plan | Netwerk24
Aussie soek Sonny Bill se bloed in kryt
SBW sê hy sal eers weer volgende jaar aan ’n 'regte' boksgeveg deelneem.
Leeus se Len wil soos Whiteley brul
Sy rolmodel is Warren Whiteley en hy skoei sy spel op syne.
Omstrede regsfirma wys nuwe voorsitter aan
Hogan Lovells, die regsfirma wat daarvan beskuldig is dat hy gehelp het om probleme by die Suid-Afrikaanse Inkomstediens (SAID) toe te smeer, het ’n nuwe voorsitter aangewys.
Handel: Bestellings in komende maande nog beroerd
Die vooruitsig vir nuwe bestellings in die volgende ses maande lyk steeds nie rooskleurig nie, toon 'n peiling oor handelstoestande.
REGSTREEKS: Wat presies is 'n staatskaping?
Nuwe reeks wil platteland help ophef met 5-punt-plan
Deur AJ Opperman 27 Maart 2018 09:30
Die voorkoming van die agteruitgang van klein Suid-Afrikaanse dorpies met behulp van ’n praktiese vyfpuntplan is die onderwerp van die nuwe kykNET-reeks Dorpsdraai.
Vanaf 2 April kan kykers Rian van Heerden en dr. Emil Nothnagel volg na dorpies in die verskillende provinsies van die land.
Nothnagel is ’n deskundige op die gebied van ekonomiese ontwikkeling.
In elke episode word eers die positiewe, dan die negatiewe en dan die uiteensetting van Nothnagel se vyfpuntplan weergegee, sê Van Heerden.
Gesprekke met inwoners sowel as die amptenare in die openbare sektor word gevoer.
“Jy kan uiteraard nie in so ’n kort tydjie (die duur van die episode, ’n halfuur) alles volledig takel nie, so afgevaardigdes van Aflead (Local and Green Economic Assisted Development in Africa) gaan vooraf na die onderskeie dorpe voordat ek en Emil daarheen gaan. Op grond van wat hulle daar aantref, kyk ons na hoe ons die episode sal struktureer. Dorpenaars en stadsraadslede is teenwoordig wanneer Emil se plan bespreek word,” sê van Heerden.
Dr. Emil Nothnagel
Aflead is ’n organisasie wat die kommunikasie tussen die plaaslike regerings, die privaat en sakesektor en die gemeenskap bevorder om in maatskaplike en ander behoeftes te voorsien.
Van Heerden verwys na Nothnagel as die “kleindorpie-expert”, maar Van Heerden het net soveel hartstog vir klein dorpies. Die reeks van 13 episodes sluit Heilbron in die Vrystaat, Baberton in Mpumalanga en Thabazimbi in Limpopo in.
“Elke dorpie wat ons besoek se probleem is uniek. Baberton (in die eerste episode) het onwettige myners, om ’n voorbeeld te noem, maar ons probeer dit so benader dat ander dorpe ook by die inhoud van die program kan baat vind.”
Sakemanne wat nie by ’n dorp wil betrokke raak nie en toerisme waarop meer gefokus moet word, is nog van die onderwerpe.
“Jy sien eintlik in vele opsigte die dorp deur die inwoners se oë. Ons praat met die kundiges van die dorp en mense wat die karakter van die dorp goed ken. Hulle sê wat hulle pla en wys dit vir ons uit.”
Hulle verfilm die program meestal oor naweke wanneer die meeste inwoners beskikbaar is.
“Daar is baie belangstelling hierin. Almal word al klaar gekontak om te vra hoe hulle kan help, wat gedoen kan word. Ons het maar elkeen ’n emosionele verbintenis met een van hierdie dorpies.”
* Dorpsdraai begin op 2 April om 18:00 op kykNET (DStv-kanaal 144).
Meer oor: Rian Van Heerden | Televisie
‘Glam Guru’ omtower nóg 12 aspoesters
Suid-Afrika kry 1ste gratis sportkanaal
Boek onthul: Gupta het al swetsend by ANN7 'regeer'
TV-landskap só aan’t verander
Winde DA se kandidaat vir premier van W-Kaap
2 wel vervolg oor meisie wat glo aan boom gebind is
Genadedood: Prof. in hof vir moord